Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 28/C. § (5) bekezdés
Paragraph Index: 328

c) az Alkotmány népszavazásról, népi kezdeményezésrõl szóló rendelkezéseirõl,” A testület álláspontja szerint a népszavazásra feltenni kívánt kérdésben a kötelezõ jelleg az, amely egyértelmûen az Alkotmány ezen rendelkezésébe ütközik. Az Országos Választási Bizottság álláspontja szerint továbbá nem egyértelmû, hogy a kezdeményezõ mit ért az aláírásgyûjtõ ív mintapéldányán szereplõ kérdésben használt „szükséges számú támogató aláírás” kitétel alatt. Az Alkotmány 28/C. § (2) bekezdése értelmében országos népszavazás esetén népszavazást kell tartani legalább 200 000 választópolgár kezdeményezésére, továbbá ugyanezen paragrafus (4) bekezdése kimondja, hogy az Országgyûlés mérlegelés alapján 100 000 választópolgár kezdeményezésére népszavazást rendelhet el. Az alaptör vény hivatkozott rendelkezései értelmében az országos népszavazás elrendeléséhez a 100 000 és a 200 000 érvényes aláírás is tekinthetõ szükséges számúnak, a különbség az, hogy míg az elsõ esetben az elrendelés eldöntését a jogalkotó az Országgyûlés mérlegelési jogkörébe utalja, addig a második esetben kötelezõ megtartani a szavazást. Amennyiben a jelen eljárásban tárgyalt kezdeményezés célja az, hogy 100 000 érvényes aláírás összegyûjtését köve tõen is kötelezõ legyen elrendelnie az Országgyûlésnek a népszavazást, a kérdésben tartott eredményes népszavazás a jogalkotót az Alkotmánynak a népszavazásról szóló rendelkezéseivel ellentétes jogszabály megalkotására kötelezné, mely azonban az alaptör vény 28/C. § (5) bekezdés c) pontja értelmében tiltott tárgykör. Az Nsztv. 10. § b) pontja szerint az Országos Választási Bizottság megtagadja az aláírásgyûjtõ ív hitelesítését, ha a kérdésben nem lehet országos népszavazást tartani. Tekintettel arra, hogy a kezdeményezés az Alkotmány által taxatíve felsorolt tiltott tárgykörökbe ütközik, az Országos Választási Bizottság a rendelkezõ részben foglaltak szerint határozott. II. A határozat az Alkotmány 28/C. § (2) bekezdésén, (4) bekezdésén és (5) bekezdés c) pontján, az Nsztv. 2. §-án,

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes